《遥题钱公辅众乐亭》
宋代·张伯玉

句章太守钱君倚，湖上新为众乐亭。花木岂徒游子爱，笙歌长乐郡人听。

坐来高韵天风起，饮罢馀香夕雨零。安得凭阑纵吟笔，玉觞遥对数峰青。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。